Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: megismerése a szerv törvényes mûködési rendjét vagy feladat- és hatáskörének illetéktelen külsõ befolyástól mentes ellátását veszélyeztetné. Az új szabály gyakorlati alkalmazásáról – egyetlen területet leszámítva – még nincs tapasztalatunk. Az említett kivétel az elektronikus információszabadságról szóló 2005. évi XC. törvénynek (a továbbiakban: Eitv.)
Paragraph Index: 683

megismerése a szerv törvényes mûködési rendjét vagy feladat- és hatáskörének illetéktelen külsõ befolyástól mentes ellátását veszélyeztetné. Az új szabály gyakorlati alkalmazásáról – egyetlen területet leszámítva – még nincs tapasztalatunk. Az említett kivétel az elektronikus információszabadságról szóló 2005. évi XC. törvénynek (a továbbiakban: Eitv.) a jogalkotás nyilvánosságát érintõ szabályai. Az eddigi gyakorlat szerint az úgynevezett közigazgatási egyeztetés alatt álló jogszabálytervezetek mindegyikén szerepelt az utalás, hogy az elõterjesztés az Avtv. 19/A. §-a alapján nem nyilvános. Az Eitv. értelmében azonban a jogszabályt elõkészítõ minisztérium vagy országos hatáskörû szerv honlapján 2006. január 1-je után közzé kell tenni a jogalkotásról szóló törvény, valamint a kormány ügyrendje alapján véleményezésre bocsátott koncepciókat, jogszabálytervezeteket, a miniszteri rendeletek tervezeteit, valamint az említett tervezetekhez kapcsolódó elõterjesztéseket vagy szakmai indokolásokat. Ezzel ezek az elõterjesztések elvesztik „belsõ használatra készült”„ illetve „döntéselõkészítõ” minõségüket. Ennek ellenére 2006. januárban is érkezett még ilyen jelöléssel jogszabálytervezet néhány minisztériumból. Az Avtv. módosítása – a közérdekû adat fogalmának módosítása révén – egyértelmûvé tette, hogy „adat” valamilyen ismeret, függetlenül megjelenési formájától, önálló vagy gyûjteményes jellegétõl, vagyis egyaránt lehet statisztikai adat vagy egyedi dokumentum. Ezzel remélhetõleg egyszer s mindenkorra elejét lehet venni az olyan értelmezéseknek, mely a magyar nyelvi értelmezõ szótárakra támaszkodva a közérdekû adat fogalmát megkísérelte a lehetõ legszûkebb módon felfogni és valamely elemi ismeretre, statisztikai adatra, tényre korlátozni. A módosítás azt is kimondja, hogy közérdekû adatnak a „rögzített” ismeret minõsül. Ez még inkább hangsúlyozza, hogy a közfeladatot ellátó szervtõl olyan adat kérhetõ, amely az igény benyújtásakor a rendelkezésére áll. Az olyan közérdekû információkra, amelyek nem állnak rendelkezésre rögzített formában, vagy nem az adatigénylõ által kért csoportosításban, összegzésben kezelik õket, az Avtv. 19. §-ának (1) bekezdésében foglaltak irányadók. Az adatvédelmi törvény módosításának igen lényeges területe volt a közérdekbõl nyilvános adatokra vonatkozó szabályokat érintõ változás. Változott a közérdekbõl nyilvános adat fogalma is (kimaradt belõle az adat alanyára utalás), viszont azt a változást, miszerint jogi személyek, jogi személyiség nélküli szervezetek esetén ne csak törvény rendelhesse el a nyilvánosságra hozatalt, a törvényhozási vitában nem sikerült elérni. Az Avtv. maga is megnevez közérdekbõl nyilvános adatokat, mégpedig az Avtv. 19. § (4) és (5) bekezdésében: a „közfeladatot ellátó személyek” nyilvános személyes adatai, másrészt az egyes közszolgáltatásokat nyújtó szervek tevékenységére vonatkozó adatok. A közérdekbõl nyilvános adatokkal kapcsolatos adatvédelmi biztosi hatáskör értelmezésérõl késõbb külön rész szól. Fontos hangsúlyozni, hogy a közfeladatot ellátó személyek feladatkörével összefüggõ nyilvános adatokat illetõen a törvény nézõpontot váltott: korábban azt a jogszabályt kellett megkeresni, amely lehetõvé tette a nyilvánosságra hozatalt, ma azt, amely kivételt jelent a nyilvánosság fõszabálya alól. Sajnálatos, hogy az Avtv. módosítását eddig még nem 2006/162/II. szám követték a kapcsolódó jogszabályok módosításai. Ezért az Avtv. rendelkezése ellenére a köztisztviselõk, közalkalmazottak esetén fennmaradt a korábbi szabályozás, ennek folytán a köztisztviselõk, illetve a közalkalmazottak jogállásáról szóló törvények továbbra sem teszik nyilvánossá például a közszolgálati nyilvántartás, közalkalmazotti nyilvántartás adatkörének egyes elemeit, amelyek pedig a köztisztviselõk, közalkalmazottak feladatkörével összefüggenek, és tevékenységük megítélésénél relevánsak lehetnének. Ezzel szemben például az országgyûlési, illetve önkormányzati képviselõk, polgármesterek, más állami vezetõk esetén minõségi változást eredményezett, eredményezhet a törvény. Az elektronikus információszabadságról szóló törvény

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes